# Llegeix el text i respon:

**EL CAFÈ DE LA MARINA**

Caterina: I no m’enganyes?

És de debò... Però què et passa, Claudi?...

Claudi: I encara m’ho preguntes?...

Caterina: No, no, espera’t.

Mira, Claudi, jo abans he de parlar-te; jo sóc misèria per tothom, les llengües em pinten de verdet; fins el meu pare es vol vendre el cafè. Jo ja no compto; vull dir que si el teu cor se m’acostava i ara és a prop meu, més que alegria

i més que tot és aquest foc que sento i és aquest respirar, però respon-me:

això que fas amb mi, aquestes paraules, t’han sortit de la sang? No és bogeria?

No és com jugar-t’ho a cara i creu? Escolta’m: No és una caritat?... Jo estic perduda,

però tinc molt orgull i sóc dona... comprens el que et vull dir? És que m’estimes? No és una caritat?

Claudi: Si tu t’haguessis

casat amb el qui fos, amb aquell brètol, o el marxant de Banyuls, saps, Caterina?, jo et juro que no anava a les Amèriques.

En pots estar segura que et seguia i t’olorava el cau, i les finestres,

i al qui et tingués al llit, fos el més home o el més valent, et juro, Caterina,

que amb aquest tall jo li guindava el ventre i te m’enduia amb mi ben arrapada,

ben arrapada contra el pit... (*S’abracen i li besa la boca; els sorprèn la Rufina*.)

JOSEP MARIA DE SAGARRA

a Què pretén la Caterina?

b Quins eren els plans del Claudi?

NOM:

1. Busca en el text les paraules o expressions que corresponen a cada una de les definicions següents:

a Vora tallant de la fulla d’una eina. x

b Indret disposat o propi per a amagar-hi alguna cosa o per a amagar-s’hi. x

c Realment, no de per riure. x

d Tenir valor, importar. x

e Carbonat bàsic de coure, de color verd, que es forma a la superfície dels objectes de coure, de bronze o de llautó que estan en contacte amb l’aire. x

1. Digues a quin gènere teatral pertany aquest fragment. Justifica la resposta.
2. Subratlla els complements de les frases següents i indica’n la funció:

a Els corredors van arribar a la meta suant. x

b Els corredors van arribar exhausts a la meta. x

c L’han nomenada cap de l’expedició. x

d L’han nomenada per tres anys. x

e T’has fet un embolic? x

f Li han fet una foto amb llum de dia. x

g Els aprenents troben les eines amb dificultat. x

h Els aprenents troben l’exercici difícil. x

# Sembla que El cafè de la Marina es quedarà sense cambrera. Escriu un currículum precedit de tres línies de presentació perquè et tinguin en compte per a la plaça.

NOM: